ΑΠΟΦΑΣΕΙΣ
Αριθμ. απόφ. 178/20-01-2025
Τροποποίηση Προγράμματος Μεταπτυχιακών
Σπουδών της Ιατρικής Σχολής του Εθνικού και
Καποδιστριακού Πανεπιστημίου Αθηνών με τίτλο «Ιστορία, Ηθική και Κοινωνιολογία της Ιατρι-
κής» («ΜSc in History, Ethics and Sociology of
Medicine»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/22 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141), και ειδικότερα τα άρθρα 79
έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση«Εφαρμογή του Συστήματος Μεταφοράς και Συσσώ-
ρευσης Πιστωτικών Μονάδων» (Β’ 1466).
8. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
9. Την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
10. Την υπ’ αρ. 1451/31-3-2023 (Β’ 2407) απόφαση της
Συγκλήτου του ΕΚΠΑ με την οποία ιδρύθηκε το ΠΜΣ
«Ιστορία, Ηθική και Κοινωνιολογία της Ιατρικής» της Ιατρικής Σχολής.
11. Την υπ’ αρ. 1452/31-3-2023 (Β’ 2406) απόφαση της
Συγκλήτου του ΕΚΠΑ με την οποία εγκρίθηκε ο κανονισμός του ΠΜΣ «Ιστορία, Ηθική και Κοινωνιολογία της
Ιατρικής».
12. την υπ’ αρ. 126/12-04-2024 (Β’ 2458) απόφαση της
Συγκλήτου του ΕΚΠΑ με την οποία τροποποιήθηκε ο
Κανονισμός του ΠΜΣ «Ιστορία, Ηθική και Κοινωνιολογία
της Ιατρικής».
13. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 4/12/2024).
14. Το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (2η συνεδρίαση 16-12-2024).
15. Το απόσπασμα πρακτικού της Συγκλήτου του ΕΚΠΑ
(6η συνεδρίαση 18-12-2024).
16. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την τροποποίηση του Προγράμματος Μεταπτυχιακών
Σπουδών της Ιατρικής Σχολής του Εθνικού και Καποδιστριακού Πανεπιστημίου Αθηνών, με τίτλο «Ιστορία,
Ηθική και Κοινωνιολογία της Ιατρικής» («MSc in History,
Ethics and Sociology of Medicine») από το ακαδημαϊκό
έτος 2025-2026, ως ακολούθως:
Άρθρο 1
ΓΕΝΙΚΕΣ ΔΙΑΤΑΞΕΙΣ
Η Ιατρική Σχολή του Εθνικού και Καποδιστριακού
Πανεπιστημίου Αθηνών (ΕΚΠΑ) θα οργανώσει και
θα λειτουργήσει από το ακαδημαϊκό έτος 2025-2026
Πρόγραμμα Μεταπτυχιακών Σπουδών (ΠΜΣ) με τίτλο
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
19 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 691
20.02.2025 11:06:03
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
«Ιστορία, Ηθική και Κοινωνιολογία της Ιατρικής» («MSc
in History, Ethics and Sociology of Medicine»), σύμφωνα
με τις διατάξεις της απόφασης αυτής και τις διατάξεις της
ισχύουσας νομοθεσίας.
Άρθρο 2
ΑΝΤΙΚΕΙΜΕΝΟ-ΣΚΟΠΟΣ
2.1 Το Πρόγραμμα Μεταπτυχιακών Σπουδών στην
«Ιστορία, Ηθική και Κοινωνιολογία της Ιατρικής» («MSc
in History, Ethics and Sociology of Medicine») έχει ως
αντικείμενο την παροχή υψηλού επιπέδου μεταπτυχιακής εκπαίδευσης και την εμβάθυνση στις επιστημονικές
περιοχές της Ιστορίας της Ιατρικής, της Κοινωνιολογίας
της Ιατρικής και της Ιατρικής Ηθικής. Παράλληλα θα δοθεί έμφαση στην προαγωγή της γνώσης και της έρευνας,
στα παραπάνω πεδία, ώστε να επιτευχθεί η εξειδικευμένη εκπαίδευση των επιστημόνων.
2.2 Σκοπός του Π.Μ.Σ. είναι να εκπαιδεύσει και να
εξειδικεύσει τους επιστήμονες στη θεωρητική κι εφαρμοσμένη περιοχή της Ιστορίας, της Ηθικής και της Κοινω-
νιολογίας στο ευρύ πεδίο της Ιατρικής και στην σύνδεση
τους με τις σύγχρονες προκλήσεις που τίθενται στους
επιμέρους τομείς.
2.3 Με την επιτυχή ολοκλήρωση του προγράμματος
οι απόφοιτοι θα είναι ικανοί να:
- αποκτήσουν συγκεκριμένες γνώσεις πάνω στις διαφορετικές κοινωνιολογικές προσεγγίσεις ανάλυσης και
εννοιολόγησης της υγείας και της ασθένειας,
- γνωρίζουν τα βιοηθικά διλήμματα που εγείρονται
στην εποχή της Τεχνητής Νοημοσύνης και της ιατροβιολογικής έρευνας με Μαζικά Δεδομένα,
- γνωρίζουν τον τρόπο με τον οποίο οι πολιτισμικές
και κοινωνικές προοπτικές επηρεάζουν την έννοια της
υγείας,
- γνωρίζουν τα δικαιώματα των ασθενών και να κατανοούν την εφαρμογή της δεοντολογίας και της βιοηθικής
στην έρευνα,
- γνωρίζουν την ιστορική εξέλιξη της νοσοκομειακής
φροντίδας εντός και εκτός Ελλάδας
- γνωρίζουν τις σύγχρονα προβλήματα υγείας και τις
επιδημιολογικές τάσεις
- είναι εξοικειωμένοι με τις βασικές αρχές της ποιοτικής
και ποσοτικής έρευνας
- ανατρέχουν στην τρέχουσα βιβλιογραφία αναφορικά
με το πεδίο της Ιστορίας, της Ηθικής και της Κοινωνιολογίας της Ιατρικής
- αξιολογούν κριτικά την ποιότητα της ανακτηθείσας
βιβλιογραφίας, εντοπίζοντας τις πρωτογενείς πηγές,
ελέγχοντας την αξιοπιστία τους και κρίνοντας το περιεχόμενό τους
- γνωρίζουν και να διακρίνουν τις ιστορίες περιόδους
εξέλιξης της ιατρικής και των εν γένει βιοϊατρικών επιστημών με τα βασικά χαρακτηριστικά τους.
Άρθρο 3
ΜΕΤΑΠΤΥΧΙΑΚΟΙ ΤΙΤΛΟΙ
3.1 Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και να συγγράψει ξενόγλωσσο άρθρο που να
άπτεται των αντικειμένων του ΠΜΣ, συγκεντρώνοντας
έτσι εξήντα (60) ECTS.
3.2 Το ΠΜΣ απονέμει Δίπλωμα Μεταπτυχιακών Σπουδών (Δ.Μ.Σ.) στην «Ιστορία, Ηθική και Κοινωνιολογία
της Ιατρικής» (MSc in History, Ethics and Sociology of
Medicine).
Άρθρο 4
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
4.1 Στο Π.Μ.Σ. γίνονται δεκτοί πτυχιούχοι πανεπιστημίων των Τμημάτων Επιστημών Υγείας, Σχολών Θετικών
Επιστημών καθώς και των Τμημάτων Κοινωνιολογίας,
Ψυχολογίας, Φιλοσοφίας, Φιλολογίας, Θεολογίας, Ιστορίας-Αρχαιολογίας, Παιδαγωγικής, Οικονομικών και
Πολιτικών Επιστημών, Νομικής και συναφών Τμημάτων
της ημεδαπής ή Τμημάτων αναγνωρισμένων ομοταγών
ιδρυμάτων της αλλοδαπής, καθώς και πτυχιούχοι Τ.Ε.Ι.
συναφούς γνωστικού αντικειμένου.
4.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε εκατό (100) συνολικά. Ο ανώτατος αριθμός ει-
σακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
4.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
4.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 5
ΤΡΟΠΟΣ ΕΙΣΑΓΩΓΗΣ
5.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών του ΕΚΠΑ και τις προβλέψεις
της παρούσας απόφασης.
5.2 Κάθε Μάϊο, με απόφαση της Συνέλευσης της Ιατρικής Σχολής του Ε.Κ.Π.Α., δημοσιεύεται και αναρτάται
στην ιστοσελίδα του Π.Μ.Σ. και του Ιδρύματος, προκήρυξη για την εισαγωγή μεταπτυχιακών φοιτητών στο
Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του Π.Μ.Σ., σε
προθεσμία που ορίζεται κατά την προκήρυξη και μπορεί
να παραταθεί με απόφαση της Συνέλευσης της Ιατρικής
Σχολής.
5.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
5.4 Απαραίτητα δικαιολογητικά είναι:
• Αίτηση Συμμετοχής.
• Βιογραφικό σημείωμα.
• Αντίγραφο πτυχίου ή βεβαίωση περάτωσης σπουδών.
• Φωτοτυπία δύο όψεων της αστυνομικής ταυτότητας.
• Πιστοποίηση ξένης γλώσσας ελάχιστου επιπέδου Β1.
• Δημοσιεύσεις σε περιοδικά με κριτές, εάν υπάρχουν.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
• Αποδεικτικά επαγγελματικής ή ερευνητικής δραστηριότητας, εάν υπάρχουν.
• Δύο συστατικές επιστολές.
5.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι
5.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
• Βαθμός πτυχίου σε ποσοστό 10%.
• Μέσος όρος βαθμολογίας σε τρία προπτυχιακά μαθήματα σχετικά με το γνωστικό αντικείμενο του Π.Μ.Σ.
σε ποσοστό 10%.
• Επίδοση σε Διπλωματική εργασία, όπου αυτή προβλέπεται στον Α’ κύκλο σπουδών σε ποσοστό 5%.
• Πιστοποιημένη γνώση αγγλικής ή γαλλικής ή ιταλικής
γλώσσας σε ποσοστό 5%.
• Κατοχή δεύτερου πτυχίου Α’ ή Β’ κύκλου σπουδών
σε ποσοστό 5%.
• Ερευνητική δραστηριότητα σε ποσοστό 10%.
• Δημοσιεύσεις σε ποσοστό 5%.
• Παρακολούθηση συναφών συνεδρίων, σεμιναρίων,
εκπαιδευτικών προγραμμάτων κ.λπ. σε ποσοστό 5%.
• Συστατικές επιστολές σε ποσοστό 10%.
• Επαγγελματική ή διδακτική εμπειρία - δραστηριότητα
σε ποσοστό 5%.
• Προφορική συνέντευξη για την εισαγωγή στο μεταπτυχιακό σε ποσοστό 30%.
Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 6
ΔΙΑΡΚΕΙΑ ΦΟΙΤΗΣΗΣ
6.1 Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε δύο (2) ακαδημαϊκά εξάμηνα, στα οποία περιλαμβάνεται και ο χρόνος συγγραφής ξενόγλωσσου
άρθρου που να άπτεται των αντικειμένων του ΠΜΣ.
6.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση ή την Επιτροπή Προγράμματος Σπουδών.
Η παράταση δεν υπερβαίνει τον αριθμό εξαμήνων της
κανονικής φοίτησης του Π.Μ.Σ. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζεται
στα τέσσερα (4) ακαδημαϊκά εξάμηνα.
6.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
Η διάρκεια αναστολής ή παράτασης του χρόνου φοίτησης συζητείται και εγκρίνεται κατά περίπτωση από τη
Σ.Ε., η οποία και εισηγείται στη Συνέλευση της Ιατρικής
Σχολής.
Άρθρο 7
ΦΟΙΤΗΣΗ ΣΤΟ ΠΜΣ
7.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους. Σε περίπτωση αδυναμίας έναρξης
στο χειμερινό εξάμηνο, δύναται να μεταφερθεί στο εαρινό, με απόφαση της Συνέλευσης της Ιατρικής Σχολής.
7.2 Για την απόκτηση διπλώματος του Π.Μ.Σ. απαιτούνται συνολικά εξήντα (60) πιστωτικές μονάδες (ECTS).
Όλα τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται στην
ελληνική γλώσσα. Εξαίρεση αποτελούν τα μαθήματα των
ξένων ομιλητών που θα γίνουν στην αγγλική γλώσσα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
7.3 Κατά τη διάρκεια των σπουδών, οι μεταπτυχιακοί φοιτητές υποχρεούνται σε: α) παρακολούθηση και
επιτυχή εξέταση των μεταπτυχιακών μαθημάτων, β) σε
συγγραφή ξενόγλωσσου άρθρου που να άπτεται του
αντικειμένου του ΠΜΣ, στο πλαίσιο του μαθήματος «Βασικές Αρχές Μεθοδολογίας στη Διεπιστημονική Έρευνα:
Ιατρική και Ανθρωπιστικές Επιστήμες».
7.4 Η διδασκαλία όλων των μαθημάτων γίνεται διά
ζώσης ή με σύγχρονη εξ αποστάσεως αναμετάδοση,
σύμφωνα με την κείμενη νομοθεσία και όσα ορίζονται
στην παρούσα απόφαση. Για τη διεξαγωγή της σύγχρονης εξ αποστάσεως διδασκαλίας, θα αξιοποιηθούν συ-
στηματικά οι ηλεκτρονικές πλατφόρμες υποστήριξης
της μάθησης (π.χ. e-class κ.ά.) που διαθέτει το Εθνικό και
Καποδιστριακό Πανεπιστήμιο Αθηνών. Επίσης, θα υπάρχει κατάλληλη υποδομή και εγκατεστημένο σύστημα
τηλεδιασκέψεων στην αίθουσα διδασκαλίας. Ο φοιτητής
για την σύγχρονη εξ αποστάσεως αναμετάδοση χρειάζεται ηλεκτρονική συσκευή (κινητό τηλέφωνο, laptop,
Η/Υ, tablet) με εγκατεστημένη την εφαρμογή Webex.
Η αξιολόγηση για κάθε εκπαιδευτική δραστηριότητα
πραγματοποιείται στο τέλος του εξαμήνου μέσω της
πλατφόρμας e-class.
7.5 Το ενδεικτικό πρόγραμμα των μαθημάτων ανά εξάμηνο διαμορφώνεται ως εξής:
Α΄ Εξάμηνο
Μαθήματα Υποχρεωτικά
Διδ. Ώρες/εβδ.
ECTS
Ιστορία της Ιατρικής
Κοινωνιολογία της Ιατρικής (Ιατρική και Κοινωνία)
Ηθική της Ιατρικής
Φιλοσοφία της Ιατρικής
Σύνολο
Β΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Ιατρική στις Επιστήμες του Ανθρώπου
Ειδικά θέματα στην Βιοηθική και Ιατρική Δεοντολογία
Ειδικά θέματα στη Δημόσια Υγεία
Βασικές Αρχές Μεθοδολογίας στη Διεπιστημονική
Έρευνα: Ιατρική και Ανθρωπιστικές Επιστήμες
(8 Θεωρία +2 Συγγραφή
Επιστημονικού Άρθρου)
Σύνολο
Β. Περιεχόμενο/Περιγραφή μαθημάτων
1. Ιστορία της Ιατρικής
Το μάθημα «Ιστορία της Ιατρικής» στοχεύει να εισαγάγει τους φοιτητές στη μελέτη της Ιστορίας της Ιατρικής και
να τους εφοδιάσει με τις εννοιολογικές και πρακτικές δεξιότητες για τη διεξαγωγή ανεξάρτητης ιστορικής έρευνας
σε αυτόν τον τομέα. Οι φοιτητές ενθαρρύνονται να ασχοληθούν με μια σειρά από έννοιες και να τοποθετήσουν τις
εξελίξεις στην ιατρική θεωρία και πρακτική σε ένα ευρύ ιστορικό, κοινωνικό και πολιτιστικό πλαίσιο. Επίσης, το μάθημα προσφέρει την ευκαιρία στους φοιτητές να μελετήσουν μια σειρά θεμάτων από διάφορες περιοχές σε όλο τον
κόσμο, συμπεριλαμβανομένων των ακόλουθων περιόδων: Αρχαία Ελλάδα, Μεσαίωνας, Νεότερη και Σύγχρονη εποχή.
2. Κοινωνιολογία της Ιατρικής (Ιατρική και Κοινωνία)
Η «Κοινωνιολογία της Ιατρικής» είναι ένα ευρύ πεδίο, που καλύπτει θέματα όπως ο θεσμός και η άσκηση της
ιατρικής, η πρακτική της ιατρικής περίθαλψης και οι κοινωνικοί παράγοντες που συμβάλλουν στην ασθένεια και
την ευημερία. Θα δοθεί έμφαση στις κάτωθι θεματικές ενότητες: 1. οργάνωση και ανάπτυξη του επαγγέλματος του
ιατρού, 2. παροχή υγειονομικής περίθαλψης, και η αλληλεπίδραση ιατρού - ασθενή, 3. κοινωνικοί και πολιτισμικοί
παράγοντες που επηρεάζουν τον ορισμό της ασθένειας και 4. κοινωνικές αιτίες της ασθένειας. Επιπροσθέτως, θα
μελετηθούν οι κοινωνικοί παράγοντες που συμβάλλουν στη δημιουργία ανισοτήτων στην υγεία. Τέλος, θα γίνει
αναφορά στις διαφορετικές οπτικές και ερμηνείες της κοινωνικής ανισότητας και του αποκλεισμού.
3. Ηθική της Ιατρικής
Έχοντας ως άξονα μια περισσότερο ιστορική προσέγγιση της Ιατρικής ηθικής, διερευνάται σε αυτό το μάθημα
πώς έχει αλλάξει, με την πάροδο του χρόνου, ο ηθικός λόγος στην υγειονομική περίθαλψη, προκειμένου να κατανοήσει τον τρόπο με τον οποίο οι κοινωνικοί παράγοντες επηρεάζουν την πειστικότητα των ηθικών επιχειρημάτων.
Επίσης, θα αποσαφηνιστούν το νόημα και η σημασία βασικών ηθικών εννοιών, θα αναλυθούν οι σημαντικοί τύποι
ηθικής θεωρίας και η συνάφειά τους με την ιατρική δεοντολογία και τέλος, θα προσφερθεί ένα εννοιολογικό πλαίσιο
χρήσιμο για ηθική ανάλυση ιατρικών και ηθικών ζητημάτων σε ποικίλα επαγγελματικά πλαίσια.
4. Φιλοσοφία της Ιατρικής
Η Φιλοσοφία της Ιατρικής εισάγει τους φοιτητές στην κριτική σκέψη διερευνώντας σύγχρονα ζητήματα στη
φιλοσοφία της Ιατρικής. Συγκεκριμένα, θα διερευνηθούν προβλήματα που προκύπτουν από την κλινική έρευνα
που θα βοηθήσουν τους φοιτητές να εκτιμήσουν την διεπιστημονική πολυπλοκότητα της Ιατρικής πρακτικής, την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
αλληλεπίδραση μεταξύ επιστήμης και πολιτισμού και
πώς όλα τα ανωτέρω επηρεάζουν την κοινωνία. Τέλος,
οι φοιτητές θα μάθουν να εξετάζουν παραδοσιακά φιλοσοφικά θέματα όπως η σχέση μεταξύ νου και σώματος,
η φιλοσοφία της επιστήμης κ.ά.
5. Ιατρική στις Επιστήμες του Ανθρώπου
Οι Ιατρικές ανθρωπιστικές επιστήμες είναι ένας πολυεπιστημονικός κλάδος που αποτελείται από τις αν-
θρωπιστικές επιστήμες (θεωρία λογοτεχνίας και τεχνών,
φιλοσοφία, ηθική, ιστορία και θεολογία), τις κοινωνικές
επιστήμες (ανθρωπολογία, ψυχολογία και κοινωνιολογία) και τις τέχνες (λογοτεχνία, θέατρο, κινηματογράφος,
μουσική και εικαστικές τέχνες). Στόχος του μαθήματος
είναι η ανάπτυξη της φαντασίας και ερμηνείας των δεδομένων μέσω αναλυτικών σύνθετων διαδικασιών, η ανά-
πτυξη δεξιοτήτων στενής παρατήρησης και προσεκτικής
ερμηνείας της «γλώσσας» του ασθενούς και η ενίσχυση
της εν συναίσθησης για τους ασθενείς, καθώς και η ανάπτυξη της σχέσης γιατρού - ασθενούς και τέλος η εννοι-
ολόγηση/κατασκευή προσωπικών και επαγγελματικών
αξιών. Στο πλαίσιο της ενότητας οι φοιτητές καλούνται
να παρακολουθήσουν είτε σεμινάρια είτε ημερίδες είτε
συνέδρια είτε θερινά σχολεία τα οποία διοργανώνονται
από το ΠΜΣ.
6. Ειδικά θέματα στη Βιοηθική και Ιατρική Δεοντολογία
Η Βιοηθική εξετάζει τις ηθικές αρχές και αξίες που σχετίζονται με τη ζωή και την εφαρμογή τους στη χρήση της
τεχνολογίας για τη διατήρηση, την επέκταση, ακόμη και
την παραγωγή ανθρώπινης ζωής. Αυτό το μάθημα θα
παρέχει στους φοιτητές κατανόηση των κύριων όρων
και εννοιών της βιοηθικής, καθώς και τις διαδικασίες λήψης αποφάσεων που μπορούν να χρησιμοποιήσουν οι
φοιτητές για να διακρίνουν και να υπερασπιστούν τους
ηθικούς τρόπους δράσης. Παράλληλα θα αναλυθεί το
νομικό και κανονιστικό πλαίσιο για την δεοντολογία.
7. Ειδικά θέματα στη Δημόσια Υγεία
Σκοπός αυτού του μαθήματος είναι η διεπιστημονική προσέγγιση του θέματος της υγείας με επίκεντρο τις
προκλήσεις του 21ου αιώνα, η αξιολόγηση του αντίκτυπου των μεταβολών της κοινωνίας στη δημόσια υγεία,
η μελέτη του αντίκτυπου της παγκοσμιοποίησης στη
νοσηρότητα και στην επιβάρυνση της Δημόσιας Υγείας,
αλλά και η συνειδητοποίηση ότι η ανθρώπινη υγεία, η
υγεία των ζώων και η κατάσταση του περιβάλλοντος
είναι αλληλένδετες έννοιες.
8. Βασικές Αρχές Μεθοδολογίας στη Διεπιστημονική
Έρευνα: Ιατρική και Ανθρωπιστικές Επιστήμες
Σε κάθε μεταπτυχιακό πρόγραμμα σπουδών οι φοιτητές αναμένεται να κατακτήσουν τα κατάλληλα μεθοδο-
λογικά εργαλεία με τα οποία θα μπορούν να μελετούν
με κριτικό πνεύμα ποικίλες επιστημονικές έρευνες στο
γνωστικό αντικείμενο που έχουν σπουδάσει. Το μάθημα
έχει ως κύριο σκοπό την κατανόηση διεξαγωγής και κριτικής ανάλυσης της επιστημονικής έρευνας με έμφαση
στην ιστορία της ιατρικής. Αναμένεται ότι οι φοιτητές θα
είναι σε θέση, μετά την ολοκλήρωση του μαθήματος, να
μελετούν δημοσιευμένες μελέτες ως προς τη μεθοδολογία που έχουν ακολουθήσει, να μπορούν να θέτουν
ερευνητικά ερωτήματα ή υποθέσεις, να συλλέγουν δεδομένα με τα κατάλληλα εργαλεία (ποιοτικά ή/και ποσο-
τικά), να αναζητούν πληροφορίες σε βάσεις δεδομένων
και να συγγράφουν ένα επιστημονικό άρθρο. Έτσι, στο
πλαίσιο της βιβλιογραφικής ανασκόπησης, θα μπορούν
οι φοιτητές να επιλέγουν τις κατάλληλες πηγές, οι οποίες δομούν ένα άρθρο. Τέλος, θα εξασκηθούν πάνω στα
βιβλιογραφικά συστήματα APA, Vancouver και Harvard
με σκοπό την προετοιμασία τους για τη συγγραφή επιστημονικού άρθρου.
Στο πλαίσιο του μαθήματος «Βασικές Αρχές Μεθοδολογίας στη Διεπιστημονική Έρευνα: Ιατρική και Ανθρωπι-
στικές Επιστήμες» οι φοιτητές καλούνται να συγγράψουν
ξενόγλωσσο άρθρο που να άπτεται του αντικειμένου του
ΠΜΣ. Το άρθρο θα πρέπει να έχει έκταση περίπου 2500
λέξεων με σκοπό την κατάθεσή του σε δεύτερο χρόνο σε
επιστημονικό περιοδικό. Η γλώσσα συγγραφής μπορεί
να είναι είτε η ελληνική είτε η αγγλική είτε η γαλλική. Η
δημοσίευση του άρθρου δεν είναι υποχρεωτική για την
επιτυχή ολοκλήρωση του μαθήματος. Μέσα από τη συγγραφή του οι φοιτητές θα μπορέσουν να εφαρμόσουν
όσα έχουν συζητηθεί στις διαλέξεις του μαθήματος.
ΑΡΘΡΟ 8.
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους
διαρθρώνεται σε δύο (2) εξάμηνα σπουδών, το χειμερινό και το εαρινό, έκαστο εκ των οποίων περιλαμβάνει
τουλάχιστον δεκατρείς (13) εβδομάδες διδασκαλίας και
τρεις (3) εβδομάδες εξετάσεων. Τα μαθήματα του χειμερινού και εαρινού εξαμήνου εξετάζονται επαναληπτικώς
κατά την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Ένας μεταπτυχιακός φοιτητής/τρια θεωρείται ότι
έχει παρακολουθήσει κάποιο μάθημα (και επομένως έχει
δικαίωμα συμμετοχής στις εξετάσεις) μόνο αν έχει παρακολουθήσει τουλάχιστον το 80% των ωρών του μαθήμα-
τος. Σε αντίθετη περίπτωση, ο μεταπτυχιακός φοιτητής/
τρια υποχρεούται να παρακολουθήσει εκ νέου το μάθημα κατά το επόμενο ακαδημαϊκό έτος. Σε περίπτωση που
το ποσοστό απουσιών φοιτητή/τρια ξεπερνά το 20% στο
σύνολο των μαθημάτων, τίθεται θέμα διαγραφής του. Το
εν λόγω θέμα εξετάζεται από τη Σ.Ε., η οποία γνωμοδοτεί
σχετικά στη Συνέλευση της Ιατρικής Σχολής.
8.4 Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ. πραγματοποιείται
στο τέλος κάθε εξαμήνου με γραπτές ή προφορικές εξετάσεις ή με εκπόνηση εργασιών καθ’ όλη τη διάρκεια του
εξαμήνου. Ο τρόπος αξιολόγησης ορίζεται από τον/ην
διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
του ΠΜΣ και της Ιατρικής Σχολής μέσα σε είκοσι (20)
ημέρες το αργότερο από την εξέταση του μαθήματος. Σε
περίπτωση που κατ’ επανάληψη σημειώνεται υπέρβαση
του ανωτέρω ορίου από διδάσκοντα/ουσα, ο/η Διευθυντής/ντρια του Π.Μ.Σ. ενημερώνει σχετικά τη Συνέλευση
της Ιατρικής Σχολής.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται να
εφαρμόζονται εναλλακτικές μέθοδοι αξιολόγησης, όπως η
διεξαγωγή γραπτών ή προφορικών εξετάσεων με τη χρήση
ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ΣΠΜ
όπου:
Ν = αριθμός μαθημάτων που απαιτούνται για τη λήψη του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων και να συγγράψει ξενόγλωσσο άρθρο που να άπτεται των
αντικειμένων του ΠΜΣ, συγκεντρώνοντας έτσι εξήντα (60) ECTS.
ΑΡΘΡΟ 9.
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
9.1 Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές του
Α’ κύκλου σπουδών, πλην του δικαιώματος παροχής δωρεάν διδακτικών συγγραμμάτων. Το Ίδρυμα υποχρεούται να
εξασφαλίσει στους φοιτητές με αναπηρία ή/και ειδικές ανάγκες προσβασιμότητα στα προτεινόμενα συγγράμματα
και τη διδασκαλία.
9.2 Τo Ίδρυμα εξασφαλίζει στους/ις φοιτητές/τριες με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη διδασκαλία (https://access.uoa.gr/).
9.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών και
επαγγελματικής αποκατάστασης (https://www.career.uoa.gr/ypiresies/).
9.4 Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών ομάδων,
συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό αντικείμενο
συναφές με αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά.
9.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή μεταπτυχιακών φοιτητών/τριών εάν:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
• υπερβούν το ανώτατο όριο απουσιών,
• έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται, στην παρούσα απόφαση,
• υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στην παρούσα απόφαση,
• έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
• δεν καταβάλλουν το προβλεπόμενο τέλος φοίτησης,
• υποβάλουν αίτηση διαγραφής οι ίδιοι.
9.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
9.7 Οι φοιτητές/τριες μπορούν να συμμετέχουν σε διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
9.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
9.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι.
9.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο
15).
9.11 Οι μεταπτυχιακοί φοιτητές/τριες μπορούν να αιτηθούν την έκδοση παραρτήματος διπλώματος στην
ελληνική και την αγγλική γλώσσα.
9.12 Για τη συμμετοχή τους στο Π.Μ.Σ. «Ιστορία, Ηθική και Κοινωνιολογία της Ιατρικής» οι μεταπτυχιακοί/ες
φοιτητές/τριες καταβάλλουν τέλη φοίτησης που ανέρχονται στο ποσό των χιλίων εκατό ευρώ (1.100,00 €) ανά
εξάμηνο. Η καταβολή του τέλους γίνεται στην αρχή κάθε
εξαμήνου.
ΑΡΘΡΟ 10.
ΑΠΑΛΛΑΓΗ ΔΙΔΑΚΤΡΩΝ
10.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
10.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
10.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
10.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
10.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
10.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη
διάταξη 4.3 της παρούσας απόφασης, απαλλάσσονται
από την καταβολή διδάκτρων.
10.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
ΑΡΘΡΟ 11.
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
11.1 Για την εύρυθμη λειτουργία του Π.Μ.Σ. θα διατεθούν αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
της Ιατρικής Σχολής του ΕΚΠΑ.
11.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
11.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
11.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
11.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
11.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
ΑΡΘΡΟ 12.
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ Π.Μ.Σ.
12.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
12.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
12.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
12.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
12.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
12.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
ΑΡΘΡΟ 13.
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
13.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ. Η Συνέλευση της Ιατρικής Σχολής
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών
(Δ.Μ.Σ.).
13.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
13.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
13.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
13.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Ιστορία, Ηθική και Κοινω-
νιολογία της Ιατρικής».
ΑΡΘΡΟ 14.
ΟΡΚΩΜΟΣΙΑ
14.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της Συνέλευσης της Ιατρικής Σχολής και σε χώρο
της Ιατρικής Σχολής, παρουσία του/ης Διευθυντή/ντριας
του Π.Μ.Σ., του Προέδρου της Ιατρικής Σχολής ή του
Αναπληρωτή του και, κατά τις δυνατότητες, ενδεχομένως
εκπροσώπου του Πρυτάνεως.
14.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
14.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
ΑΡΘΡΟ 15.
ΑΞΙΟΛΟΓΗΣΗ Π.Μ.Σ.
15.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
15.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
ΑΡΘΡΟ 16.
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2034-2035 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
ΑΡΘΡΟ 17.
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με την παρούσα από-
φαση.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στην παρούσα απόφαση, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 691/19.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200691.pdf | Tokens: 43560]